Maykl Jekson vafotidan 9 yil o‘tib, uning yangi klipi taqdim etildi (video)

Joriy yilning 3-avgust sanasida pop-musiqa qiroli, marhum Maykl Jeksonning YouTube’dagi rasmiy kanalida uning Behind the Mask (“Niqob ortida”) qo‘shig‘iga ishlangan klip taqdim etildi, deb xabar beradi TJournal.

Ma’lumot uchun Mayk Jekson vafotiga yaqinda 9 yil to‘ldi (2009-yil, 25-iyunda vafot etgan). Yangi klipning taqdim qilinishi esa uning muxlislari uchun kutilmagan voqeaga aylandi.
Qo‘shiq avvaliga mualliflik huquqi sabab taqdim qilinmagan. Chunki bu tarona yapon guruhi Yellow Magic Orchestra qo‘shig‘ining kover ko‘rinishi bo‘lgandi.